open-index/open-wikipedia-markdown huggingface dataset:
Old Fort, Durban

duimnael|Old Fort in Durban

**Old Fort** is 'n fort in Durban wat in 1842 deur kaptein Thomas Smith se troepe opgerig is as deel van 'n sigbaarheidsveldtog deur die Britte wat wou keer dat die Nederlandse boere 'n republiek in Natal stig. Die fasiliteite is in 1858 uitgebrei om 'n arsenaal en 'n barakke in te sluit, en troepe het die fort beset tot en met die einde van daardie eeu.

## Eksterne skakels 
* Durban.gov.za-profiel  
*
Suid-Afrikaanse algemene verkiesing van 1921

Die **Suid-Afrikaanse parlementsverkiesing van 1921** het op 8 Februarie 1921 plaasgevind. Die verkiesing was noodsaaklik na die uitreding van die Engelstalige Unionisteparty uit die kabinet van Jan Smuts. Die kombinasie van die Suid-Afrikaanse Party en die Unionisteparty (SAP-UP) het 79 setels gewen en was die grootste party. Die Afrikaner-nationalistiese Nasionale Party het ook een meer setel gewen, en 45 in totaal gewen. Die grootse verliese was deur die Arbeidersparty (-12) en onafhanklikes (-2). Smuts het dus 'n nuwe kabinet gevorm.

## Uitslag 
[duimnael|links|Setels in die [Volksraad van Suid-Afrika na die 1921-verkiesing

]]

## Nasleep 
Die staking van blanke mynwerkers in die Witwatersrand in 1922 het die regering ernstig gediskrediteer, en die Nasionale Party en Arbeidersparty het sterk ondersteuning van armblankes gewen. Een van die leiers van die opposisie Nasionale Party, Tielman Roos, het kontak gemaak met F.H.P. Creswell, die leier van die Arbeidersparty en onderhandelinge begin wat uiteindelik gelei het tot 'n koalisie tussen die Arbeidersparty en die Nasionale Party, die sogenaamde Pakt-regering.
Vlag van die Comore-eilande

Die **nasionale vlag van die Comore-eilande** is op 7 Januarie 2002 amptelik in gebruik geneem. Die huidige vlag is in 2001 ontwerp. Die ontwerp vertoon ’n wit Turkse maan met vier vyfpuntige sterre binne ’n groen driehoek aan die vlagpaalkant van die vlag. Die vier bane aan die wapperkant is van bo na onder geel, wit, rooi en blou.

## Simboliek 
Sowel die sterre as die horisontale bane van die vlag stel die vier eilande van die argipel voor; geel stel Mohéli voor, wit stel Mayotte voor, rooi stel Anjouan voor en blou stel Grande Comore voor. Daar moet ook genoem word dat Mayotte ’n Franse deelgebied is en tegnies nie tot die Comoros hoort nie hoewel die Comoros wel aanspraak op die eiland kan maak.

Die ster en sekelmaan verteenwoordig Islam, die grootste geloof van die eilandgroep, en die groen driehoek verteenwoordig die federasie (en kan ook Islam verteenwoordig).

## Ontwerp 
duimnael|Wapperende vlag van die Comore-eilande
Die kleurskema word hieronder gelys:

## Ander vlae 

Lêer:Flag of the Comoros (1963 to 1975).svg|  Vlag van die Staat van Comoros van die pre-onafhanklikheidstydperk voor Julie 1976 tot Januarie 1976
Lêer:Flag of Comoros (1975-1978).svg|  Vlag van die Staat van Comoros onder die Ali Soilih Regime, Januarie 1976 tot Mei 1978
Lêer:Flag of the Comoros (1978-1992).svg|  Vlag van die Federale en Islamitiese Republiek van Comoros, Mei 1978 tot Mei 1992
Lêer:Flag of the Comoros (1992-1996).svg|  Vlag van die Federale en Islamitiese Republiek van Comoros, 1992 tot 1996
Lêer:Flag of the Comoros (1996-2001).svg|    Vlag van die Federale en Islamitiese Republiek van Comoros, 1996 tot Desember 2001
Lêer:Flag of the Comoros (1996–2001, reverse).svg|   Vlag van die Federale en Islamitiese Republiek van Comoros, 1996 tot Desember 2001

### Vlae van die outonome eilande 

Lêer:Flag of Grande Comore.svg|  Vlag van Grande Comore
Lêer:Flag of Anjouan.svg|  Vlag van Anjouan, 1997 tot 2012
Lêer:Flag of Anjouan (official).svg|  Vlag van Anjouan, sedert 2012
Lêer:Flag of Mohéli (2002).svg|  Vlag van Mohéli, 2002 tot 2003
Lêer:Flag of Mohéli (official).svg|  Vlag van Mohéli, sedert 2003
Lêer:Flag of Mayotte (local).svg|  Plaaslike vlag van Mayotte (Amptelik onder bestuur van Frankryk)

### Soortgelyke vlae 

Lêer:Flag of Algeria.svg|  Vlag van Algerië
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Azerbaijan.svg|  Vlag van Azerbeidjan
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Malaysia.svg|  Vlag van Maleisië
Lêer:Flag of Mauritania.svg|  Vlag van Mauritanië
Lêer:Kokbayraq flag.svg|  Vlag van Oos-Turkestan
Lêer:Flag of the Ottoman Empire.svg|  Vlag van die Ottomaanse Ryk (1844–1923)
Lêer:Flag of Pakistan.svg|  Vlag van Pakistan
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Turkey.svg|  Vlag van Turkye

## Sien ook 
## Eksterne skakels 
*  Comore-eilande by *Flags of the World*
*
High School Musical 2

***High School Musical 2*** is die tweede rolprent in die *High School Musical-reeks*. Die wêreldpremière het op 17 Augustus 2007 by Disneyland in Anaheim, Kalifornië, VSA plaasgevind en is deur die hoof rolverdeling, insluitende Zac Efron, Lucas Grabeel, Vanessa Hudgens en Ashley Tisdale bygewoon. Die rolprent se televisiedebuut was op 17 Augustus 2007 op Disney Channel in die VSA en op Family in Kanada.

In die tweede aflewering van hierdie Disney-konsessie is Troy Bolton (Zac Efron) gespanne oor die verkryging van 'n werk terwyl die koste van universiteit in sy gedagtes heers. Hy probeer ook te verseker dat hy en Gabriella Montez (Vanessa Hudgens) die hele somer saam is.

Die première is deur 18&nbsp;miljoen kykers in die Verenigde State gekyk, wat omtrent 10&nbsp;miljoen meer is as wat sy voorganger, *High School Musical*, behaal het. Dit is dan ook die hoogs aangeskrewe Disney Channel Movie-rolprent ooit.

## Verwysings 
## Eksterne skakels 
* Amptelike webwerf 
* hantu baca 
* Internetrolprentdatabasis-profiel 
* Allmovie-profiel
Dolly Parton

**Dolly Rebecca Parton** (* 19 Januarie 1946) is 'n Amerikaanse sangeres-liedjieskryfster, multi-instrumentalis en filantroop bekend vir haar werk in countrymusiek. In die vier en 'n half dekades sedert haar nasionaletrefferlysdebuut bly sy een van die suksesvolste vroulike kunstenaars in die geskiedenis van die countrygenre, wat aan haar die titel "Die Koningin van Countrymusiek" besorg het met vyf-en-twintig nommereen-enkelsnitte, en 'n rekord een-en-veertig toptien-countryalbums. Sy word spesiaal onderskei omdat sy in elk van die laaste vyf dekades 'n topvyf-countrytreffer opgevoer het en omdat sy die enigste kunstenaar is om in elk van die laaste vier dekades 'n nommereen-countryenkelsnit voort te bring. Sy is beroemd vir haar kenmerkende sopraanstem, soms ontugtige humor, flambojante drag en wulpse karakter.

Randy Parton was haar jonger broer.

## Diskografie 
* *Sha-Kon-O-Hey! Land of Blue Smoke* (2009)
* *Backwoods Barbie* (2008)
* *Those Were the Days* (2005)
* *For God and Country* (2003)
* *Halos & Horns* (2002)
* *Little Sparrow* (2001)
* *The Grass Is Blue* (1999)
* *Hungry Again* (1998)
* *Treasures* (1996)
* *Something Special* (1996)
* *Slow Dancing with the Moon* (1993)
* *Eagle When She Flies* (1991)
* *White Limozeen* (1989)
* *Rainbow* (1987)
* *Real Love* (1985)
* *The Great Pretender* (1984)
* *Burlap & Satin* (1983)
* *Heartbreak Express* (1982)
* *9 to 5 and Odd Jobs* (1980)
* *Dolly, Dolly, Dolly* (1980)
* *Great Balls of Fire* (1979)
* *Heartbreaker* (1978)
* *Here You Come Again* (1977)
* *New Harvest... First Gathering* (1977)
* *All I Can Do* (1976)
* *Dolly: The Seeker/We Used To* (1975)
* *The Bargain Store* (1975)
* *Love Is Like a Butterfly* (1974)
* *Jolene* (1974)
* *Bubbling Over* (1973)
* *My Tennessee Mountain Home* (1973)
* *My Favorite Songwriter: Porter Wagoner* (1972)
* *Touch Your Woman* (1972)
* *Coat of Many Colors* (1971)
* *Golden Streets of Glory* (1971)
* *Joshua* (1971)
* *The Fairest of Them All* (1970)
* *My Blue Ridge Mountain Boy* (1969)
* *In the Good Old Days (When Times Were Bad)* (1969)
* ''Just Because I'm a Woman* (1968)
* *Hello, I'm Dolly'' (1967)

## Verwysings 
## Eksterne skakels 
* Amptelike webwerf 
* Amptelike musiekwebwerf  
* Onafhanklike aanhangerswebwerf 
* Internetrolprentdatabasis-profiel 
* MusicBrainz-profiel
Luciafees

regs|duimnael|'n Lucia-optog in Swede, 2007

Die **Luciafees**, wat volgens ou tradisies veral in Swede en op die Italiaanse eiland Sisilië op 13 Desember gevier word, lui saam met Advent die Kersfeestyd in. Luciadag is nogtans geen openbare vakansiedag in Swede nie.

Die Sweedse Luciafees-tradisie het sy oorsprong in sowel Heidense asook Christelike sedes. Volgens ou volksverhale was die wêreld in hierdie nag onder heerskappy van baie bonatuurlike magte. Mense het selfs geglo dat diere in die Lucianag sou kon praat. Alle Kersfeesvoorbereidings moes op Luciadag klaar wees, en mense het 'n klein feesmaal gehou. Selfs huisdiere is 'n ekstra rantsoen gevoer. In die laaste tyd van die Juliaanse kalender – dit wil sê voor die invoering van die Gregoriaanse kalender in die 18de eeu – het die Luciafees met die wintersonstilstand op die Noordelike Halfrond saamgeval.

Lucia is een van min kerklike feesdae in die Luthers-Protestantse Skandinawiese lande wat ter ere van 'n heilige gevier word – Sint Lucia, die beskermheilige van Syrakus wat in die 4de eeu oorlede is. Die Luciafeesvieringe en tradisies wat daarmee gepaard gaan was deur die eeue aan verandering onderworpe. Teen die vorige eeuwisseling (1900) was die Luciafeestradisie orals in Swede gevestig en is die fees in die verskillende landsdele ook op dieselfde manier gevier.

Die huidige moderne Luciatradisie het sy oorsprong nogtans in die weste van die land, in Västergötland en Värmland van waar dit dwarsoor Swede uitgebrei het. In die 20ste eeu is die Luciafeestradisie daarnaas ook in ander gebiede oorgeneem, soos byvoorbeeld in die Sweedssprekende geweste van Finland, gedeeltelik selfs in Denemarke en Noorweë asook in Sweedse emigrantegesinne in die Verenigde State.

## Eksterne skakels 
*  
*
Kingston upon Thames

**Kingston upon Thames** is 'n stad in die suidweste van Londen, in die *Royal Borough of Kingston upon Thames*. Voor 1965 was Kingston deel van die graafskap Surrey, en vandag is die *Surrey County Council* nog steeds in die dorp. In 2007 het die stad 'n bevolking van sowat 157&nbsp;900 gehad.
Horst, Limburg

**Horst** (Limburgs: *Haors, Hôrs*) is 'n dorp in die Nederlandse provinsie Limburg. Die voormalige munisipaliteit het sowat 12&nbsp;000 inwoners (2007) en 'n oppervlakte van 19&nbsp;km². Horst behoort sedert 2001 tot en is die administratiewe setel van die in hierdie jaar gestigte munisipaliteit Horst aan de Maas.

Alhoewel die nuwe munisipaliteit na die nedersetting vernoem is, word Horst op sigself nie 'aan de Maas' genoem nie omdat dit nie aan die Maas-rivier geleë is nie.

## Eksterne skakels
Lys van afhanklike gebiede

duimnael|400px|Afhanklike gebiede van:
Hierdie is 'n **lys van afhanklike gebiede**.

## Argentinië 
* Argentyns-Antarktika

## Australië 
duimnael|Afhanklike gebiede van Australië
* Ashmore- en Cartiereilande
* Australies-Antarktiese Gebied
* Heard- en McDonaldeilande
* 
* 
* Koraalsee-eilande
* 

## Chili 
* Antártica Chilena
* 

## Koninkryk van Denemarke 
duimnael|Afhanklike gebiede van Denemarke
* 
* 

## Ecuador 
* Galápagos-eilande

## Finland 
* 

## Frankryk 
duimnael|Afhanklike gebiede van Frankryk
* Clipperton
* 
* 
* 
* 
* 
* 
* 
* 
* 
* 
* 
* 

## Koninkryk van die Nederlande 
duimnael|Afhanklike gebiede van Nederland
* 
* 
* 

### Nederland 
* 
* 
* 

## Koninkryk van Nieu-Seeland 
duimnael|Afhanklike gebiede van Nieu-Seeland
* 
* 
* Ross-Afhanklikheid
* 

## Noorweë 
duimnael|Afhanklike gebiede van Noorweë
* Bouveteiland
* Jan Mayen
* Koningin Maudland
* Peter I-Eiland
* 

## Portugal 
* 
* 

## Spanje 
* 
* 
* 

## Verenigde Koninkryk 
duimnael|Afhanklike gebiede van die Verenigde Koninkryk
duimnael|Britse kroonbesittings
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Suidelike Orkneyeilande
* Suidelike Shetlandeilande
* 

## Verenigde State van Amerika 
duimnael|Afhanklike gebiede van die Verenigde State van Amerika
* 
* 
* Baker-eiland
* 
* Howland-eiland
* Jarvis-eiland
* Johnston-atol
* Kingman-rif
* Midway-atol
* Navassa
* 
* Palmyra-atol
* 
* Wake-eiland

## Volksrepubliek China 
* 
* 

## Sien ook 
* Britse Kroongebiede
* Britse oorsese gebiede
* Franse oorsese gebiede
* Eilandgebiede van die Verenigde State van Amerika
* Klein afgeleë eilande van die Verenigde State van Amerika
* Lys van hoofstede
* Lys van lande
* Lys van omstrede gebiede
High School Musical

***High School Musical*** is 'n Emmy-bekroonde Amerikaanse televisierolprent en die eerste aflewering in die *High School Musical*-rolprentreeks. Met sy vrystelling op 20 Januarie 2006 het dit die suksesvolste rolprent wat Disney Channel Original Movie (DCOM) ooit vervaardig het, geword. *High School Musical 2* was die televisieopvolg in 2007 en *High School Musical 3: Senior Year* was 'n speelfilm wat in Oktober 2008 in teaters begin draai het. *High School Musical* is die eerste DCOM-rolprent wat 'n silwerdoekopvolg gehad het. *High School Musical 4: East Meets West* is die vierde aflewering in die reeks en het in 2010 op die Disney Channel gedebuteer. Die rolprent se klankbaan was die topverkoperalbum in die Verenigde State in 2006.

*High School Musical* het 7,7&nbsp;miljoen kykers met sy première-uitsending in die VSA in 2006 gehad, wat dit die mees gekykde rolprent van die Disney Channel vir daardie jaar gemaak het. In die Verenigde Koninkryk het die prent 789&nbsp;000 kykers vir die première gelok (en 1,2&nbsp;miljoen in totaal vir die openingsweek) wat dit die tweede mees gekykde program vir die Disney Channel (UK) vir 2006 gemaak het. Op 29 Desember 2006 het dit die eerste Disney Channel Original Movie geword om deur die BBC uitgesaai te word. *High School Musical* is wêreldwyd deur 225&nbsp;miljoen mense gekyk.

*High School Musical*, se storielyn wat deur die outeur en talle kritici as 'n moderne aanpassing van *Romeo & Juliet* beskryf word, handel oor twee hoërskooljuniors van mededingende klieks: Troy Bolton (Zac Efron), kaptein van die basketbalspan, en Gabriella Montez (Vanessa Hudgens), 'n pragtige en skaam oorplaasstudent wat uitstekend in wiskunde en natuurwetenskap vaar. Saam probeer hulle die hoofrolle in die skool se musiekblyspel losslaan en sodoende word die skool verdeel. Ten spyte van ander studente se pogings om hul drome van waarwording te keer, weerstaan Troy en Gabriella groepsdruk en mededinging en inspireer hulle ander om nie "by die *status quo* te hou" nie.

*High School Musical* is by East High School in Salt Lake City, Utah (VSA), die ouditorium van Murray High School, ook in Utah, en die middestad van Salt Lake City verfilm. Murray High School was ook die stel van talle ander Disney-produksies: *Take Down* (1978), *Read It and Weep* (2006), *Minutemen* (2008) en *High School Musical: Get in the Picture* (2008).

## Verwysings 
## Eksterne skakels 
* Amptelike webwerf  
* Internetrolprentdatabasis-profiel 
* Allmovie-profiel 
* TV.com-profiel
Ereboogvoël

**Ereboogvoëls** (familie *Ptilonorhynchidae*) is 'n voëlfamilie wat uit kraai-agtige sangvoëls bestaan. Hierdie voëls kom slegs in Australië, Nieu-Guinee en 'n paar geïsoleerde eilande voor en is verwant aan die flambojante paradysvoëls. Die naam "ereboogvoël" dui op die familie se bekendste kenmerk: mannetjies bou ingewikkelde konstruksies wat hulle in stand hou en versier, waarheen hulle vroutjies probeer lok om haar die hof te maak. Die konstruksie en sy dekorasie is sodanig dat die eerste Europese natuurkundige wat een ontdek het, oortuig was dat dit deur 'n mens gebou was.

Alhoewel sommige ereboogvoëls helderkleurig is, is ander baie vaal. Ook hulle konstruksies wissel van hutvormig, tot oordekte lanings, tot torings. Helderkleurige mannetjies gebruik hulle helder veredosse om die vroutjies te beïndruk en hul konstruksies is taamlik eenvoudig; dis die vaal mannetjies wat weer indrukwekkende konstruksies bou en dan ryklik versier met kleurvolle voorwerpe.

Verskillende voëls verkies verskillende voorwerpe, skulpe, blare, blomme, vere, klippe, bessies, goggas en selfs mensgemaakte voorwerpe soos plastiekdoppies, munte, skroewe, ens. word gebruik. Gekleurde mannetjies kies gewoonlik voorwerpe met 'n soortgelyke kleur. Die bekendste voorbeeld is waarskynlik die satynblou-ereboogvoël, wat sy konstruksie met 'n verskeidenheid blou/pers voorwerpe versier. Die bouer van die ingewikkeldste konstruksie is ook die skaarste: die Vogelkop-ereboogvoël. Hulle is die vaalste voëltjies in die familie en bou hutte met 'n voorperk waar hulle hopies helderkleurige voorwerpe versamel.

Hierdie konstruksies wat die mannetjies bou is egter nie die voëls se nes nie: alhoewel die mannetjie soveel moeite doen om 'n vroutjie te lok, speel hy geen rol in die versorging van die kuikens nie. Die vroutjie bou self die nes en, na sy met 'n mannetjie gepaar het, sien sy hom gewoonlik nie weer nie.

## Eksterne skakels 
*Video's van die Vogelkop-ereboogvoël en sy nes: http://www.youtube.com/watch?v=GPbWJPsBPdA http://www.youtube.com/watch?v=E1zmfTr2d4c.
Obsessie met Als

**Obsessie met Als** is 'n driestuk Afrikaanse musiekgroep vanaf Paarl buite Kaapstad (Suid-Afrika), wat bekend is vir hul energieke, omstrede en harde musiekstyl. Die groep bestaan uit Pierre van der Naam op stem en kitaar, Evan Scheepers op baskitaar en Heinrich Volschenk op tromme en stem.

## Diskografie 
* *Obsessie met Als* EP

## Verwysings 
## Eksterne skakels 
* MySpace-profiel 
* Onderhoud op SA Music Blog
Pleknaamsveranderinge in die Sentraal-Afrikaanse Republiek

duimnael|regs|260px|Ligging van Sentraal-Afrikaanse Republiek in Afrika.

Hier volg 'n lys van plekke in die Sentraal-Afrikaanse Republiek waar van die name verander is:

## Stede en dorpe 
*Fort Crampel → Kaga-Bandoro
Ramones

**Ramones** is 'n Amerikaanse rockgroep wat gewoonlik ook as die eerste punkgroep geag word. Die groep is in 1974 in Forest Hills, Queens, New York Stad, New York, VSA gestig. Al die lede het pseudonieme aangeneem wat met die van "Ramone" eindig. Hulle het 2&nbsp;263 konserte in 'n virtueel aaneenlopende musiektoer van 22&nbsp;jaar opgevoer. Net meer as agt jaar ná die groep se ontbinding het die groep se drie stigterslede — voorsanger Joey Ramone, kitaarspeler Johnny Ramone, en baskitaarspeler Dee Dee Ramone — almal al die tydelike met die ewige verwissel.

Ramones het 'n geweldige invloed op die punkrockbeweging in beide die Verenigde State en die Verenigde Koninkryk gehad, alhoewel hulle weinig kommersiële sukses bereik het. Die groep se enigste plaat met genoeg verkope in die VSA om as goud gesertifiseer te word, was die versamelalbum *Ramones Mania*. Erkenning van die groep se belangrikheid het oor die jare opgebou en vandag word die groep in vele assesserings van invloedryke rockmusiek gemeld, soos die *Rolling Stone*-tydskrif se lys 50 Greatest Artists of All Time en VH1 se 100 Greatest Artists of Hard Rock. In 2002 is Ramones deur *Spin*-tydskrif as die tweede invloedrykste musiekgroep ooit aangewys, met The Beatles in die eersteplek. Op 18 Maart 2002 is Ramones in die Rock and Roll Hall of Fame opgeneem.

## Diskografie 
* *Ramones* (1976)
* *Leave Home* (1977)
* *Rocket to Russia* (1977)
* *Road to Ruin* (1978)
* *End of the Century* (1980)
* *Pleasant Dreams* (1981)
* *Subterranean Jungle* (1983)
* *Too Tough to Die* (1984)
* *Animal Boy* (1986)
* *Halfway to Sanity* (1987)
* *Brain Drain* (1989)
* *Mondo Bizarro* (1992)
* *Acid Eaters* (1993)
* *¡Adios Amigos!* (1995)

## Verwysings
Vlag van Djiboeti

Die **nasionale vlag van Djiboeti** is op 27 Junie 1977 amptelik in gebruik geneem. Die vlag vertoon ’n wit driehoek aan die vlagpaalkant met ’n rooi vyfpuntige ster daarin; die wapperkant is horisontaal in die helfte gedeel met ’n ligblou baan bo en ’n groen baan onder.

## Simboliek 
Die ligblou verteenwoordig die Issa-Somaliërs en die groen verteenwoordig die Afar. Wit, groen en ligblou is die kleure van die LPAI. Die rooi ster verteenwoordig die eenheid van die diverse staat. Die vyf punte van die ster verteenwoordig die areas waarin die Somaliërs woon: Brits-Somaliland (Somalië), Italiaans-Somaliland (Somalië), Frans-Somaliland (Djiboeti), die Ogaden (Ethiopië) en die Noordelike Grensdistrik (Kenia). Die kleure verteenwoordig die aarde (groen), die see (blou) en vrede (wit) met die rooi ster wat eenheid voorstel.

## Ontwerp 
Die huidige vlag is ’n aanpassing van die vlag van die Ligue Populaire Africaine pour l’Independence (LPAI) wat Djiboeti tot onafhanklikheid gelei het. Die LPAI-vlag het ’n rooi driehoek met ’n wit ster gehad. Vir die nasionale vlag wat met onafhanklikheid aanvaar is, is die ster in ’n regop posisie geplaas eerder as om dit in ’n skewe posisie te hou en die verhouding van die vlag is ook aangepas.

## Sien ook 
## Eksterne skakels 
*  Djiboeti by *Flags of the World*
*
Woking

duimnael|links|250px|Woking plein.
**Woking** is die tweede grootste nedersetting in die Engelse graafskap Surrey, en het 'n amptelike bevolking van 62&nbsp;796 in 2001 gehad.

## Susterstede 
* 21px Rastatt, Duitsland
* 21px Amstelveen, Nederland
* 21px Le Plessis-Robinson, Frankryk
Vlag van Ekwatoriaal-Guinee

Die **nasionale vlag van die Ekwatoriaal-Guinee** is op 21 Augustus 1979 amptelik in gebruik geneem. Die vlag vertoon ’n blou driehoek teen die vlagpaal met drie ewe wye bane aan die wapperkant in (van bo na onder) groen, wit en rooi met die wapenskild van Ekwatoriaal-Guinee in die middel van die wit baan.

## Simboliek 
Die groen stel die natuurlike hulpbronne en woude van die land voor, die blou stel die see, wat vasteland met die eilande verbind, voor, die wit stel vrede voor en die rooi stel die stryd om onafhanklikheid voor.

## Ontwerp 
Die vlag is vir die eerste keer op 12 Oktober 1968 gehys op die dag van onafhanklikheid, met die nasionale embleem in die middel. ’n Ander nasionale embleem is egter in 1972, gedurende die regime van Francisco Nguema, op die vlag gebruik. Die amptelike wapenskild is heringestel nadat daar van Nguema ontslae geraak is in Augustus 1979. Die wapenskild bestaan uit ’n silwer skild met ’n sy-katoenboom wat afgelei is van die wapenskild van Rio Muni.  Bo die skild is ’n boog van ses sespuntige sterre wat Rio Muni en die aflandige eilande voorstel. Onder die skild is ’n silwer lint met die nasionale leuse: *Unidad, Paz, Justicia* (“Eenheid, Vrede, Geregtigheid”).

## Ander vlae 

Lêer:Flag of Equatorial Guinea (1973–1979).svg |  Nasionale vlag, 1973 tot 1979
Lêer:Flag of Equatorial Guinea (without coat of arms).svg |  Nasionale vlag sonder die wapenskild

## Sien ook 
## Eksterne skakels 
*  Ekwatoriaal-Guinee by *Flags of the World*
*
Friedrich Kellner

**August Friedrich Kellner** (1 Februarie 1885 – 4 November 1970) was 'n middelvlak-amptenaar in Duitsland wat gewerk het as 'n justisie inspekteur in Mainz en Laubach. Gedurende die Eerste Wêreldoorlog was Kellner 'n voetsoldaat in 'n Hessiese regiment. Na die oorlog het hy 'n politieke organiseerder geword vir die Sosiaal-Demokratiese Party, wat die voorste politieke party was in die tyd van die onstuimige en kortstondige Republiek van Weimar, Duitsland se eerste demokrasie.

Kellner het 'n veldtog gevoer teen Adolf Hitler en die Nazis. Met die begin van die Tweede Wêreldoorlog het Kellner 'n joernaal begin skryf om sy waarnemings van die Nazi-bewind te boekstaaf. Hy het hierdie werk *Mein Widerstand* ("My Weerstand") genoem. Na die oorlog het Kellner op denazifikasie-rade gedien, en gehelp om die Sosiaal-Demokratiese Party te hervestig. In 1968 het hy sy joernaal aan sy Amerikaanse kleinseun gegee om dit in Engels te vertaal en tot die aandag van die publiek te bring. Hy verduidelik die doel van die skryf van sy joernaal soos volg:

"Omdat hulle oor die mag beskik het om my stem stil te maak, kon ek nie die Nazis in die hede beveg nie. Ek het derhalwe besluit hom hulle in die toekoms te bestry. Ek sou aan die komende geslagte 'n wapen gee teen enige terugkeer van sulke boosheid. My ooggetuienis sou hulle barbaarse dade aanteken, en ook wys hoe om hulle te stuit."

## Biografie 
### Familie en onderwys 
Kellner is gebore in Vaihingen an der Enz in Suid-Duitsland. Hy was die enigste kind van Georg Friedrich Kellner, 'n bakker van Arnstadt in Thüringen, en Barbara Wilhelmine Vaigle van Bietigheim-Bissingen. Die Kellners was Evangeliese Lutherane.

Kellner het die Volksschule en Oberrealschule bygewoon in Mainz. In 1903 het hy 'n regsklerk geword in die *Amtsgericht Mainz* ('n laerhof in die rangorde van Duitse howe). In 1920 is hy bevorder tot justisie-inspekteur. Hy het in die hof gebly tot 1933.

## Militêre diens en huwelik 
Kellner het in 1913 getrou met Pauline Preuss (19 Januarie, 1888 – 8 Februarie, 1970). Hulle enigste kind, Karl Friedrich Wilhelm (ook bekend as Fred William), is in Mainz gebore op 29 Februarie 1916.

Kellner was in die militêre reserwes in 1908. Hy is geroep vir aktiewe diens toe die Eerste Wêreldoorlog uitgebreek het in 1914. Hy het in België en Frankryk geveg, in die Eerste Slag van die Marne. Hy is naby Reims, Frankryk, gewond en het die res van die oorlog by die 13de Weermagskorps in Frankfurt am Main deurgebring.

## Verwysing
Magogong

**Magogong** is 'n dorp geleë in die Vaalharts-besproeiingskema in die Noordwesprovinsie van Suid-Afrika, tussen Hartswater en Taung.

## Sien ook 
* Lys van dorpe in Suid-Afrika

## Verwysings
Kapiri Mposhi

**Kapiri Mposhi** is 'n Zambiese spoorwegdorp in die Sentrale Provinsie op die aansluiting van die hoofpad na die Koperstreek by die Great North Road. Die geskatte bevolking was 52&nbsp;931 in 2009, vergeleke met 27&nbsp;219 tydens die 2000-sensus.

Die dorp beskik oor 'n informele mark, 'n vulstasie, motel en enkele winkels. Omdat brandstof van hier af geleidelik duurder raak, is die dorp 'n goeie plek om brandstof in te gooi op pad noorde toe. Die Tazara-spoorlyn, wat tot in Dar-es-Salaam loop, begin by 'n stasie net buite die dorp, terwyl die spoorlyn van Livingstone oor Lusaka tot in die Koperstreek deur die dorp loop.

## Eksterne skakels 
* Geskiedenis en ou foto's van Kapiri Mposhi

## Verwysings
Chililabombwe

**Chililabombwe** is een van die jongste dorpe wat in Zambië se Koperstreek uitsluitlik weens die ontginning van koper ontstaan het. Dit lê in die noordwestelike uithoek van die provinsie, 8&nbsp;km suid van die grens van die Demokratiese Republiek van die Kongo. Dit het vroeër as Bancroft bekend gestaan.

In 2009 was die dorp se geskatte bevolking 70&nbsp;050, vergeleke met 20&nbsp;000 in 1960, van wie 10% wit was.

## Verwysings
Mansa

links|duimnael|125px|Mansa se Katolieke Katedraal
regs|duimnael|200px|Shoprite in Mansa

**Mansa** is 'n dorp in Zambië en die hoofstad van die provinsie Luapula wat vroeër as Fort Rosebery bekend gestaan het. Die geskatte bevolking in 2009 was 44&nbsp;621, skaars 3&nbsp;600 meer as tydens die 2000-sensus.

Die dorp het in die jare 60 die hoofstad van die provinsie geword, en hoewel dit binne die Koperstreek geleë is en per pad net 217&nbsp;km van Kitwe af, skei 'n die punt van die Demokratiese Republiek van die Kongo wat tot diep in Zambië reik, die dorp en provinsie van die kopergebied.

Mansa beskik oor vier hotelle: Civic, Mansa, Luka en New Mansa, asook alle ander noodsaaklike dienste, waaronder 'n winkel van die Suid-Afrikaanse kruiderniersgroep Shoprite.

## Verwysings
Luapula

duimnael|Luapula in Zambië

Die provinsie **Luapula** is een van Zambië se tien provinsies en is in die noorde van die land geleë. Die hoofstad is Mansa, voorheen Fort Roseberry. In die weste, suide en noorde grens die provinsie aan die Demokratiese Republiek van die Kongo en in die ooste aan die Noordelike Provinsie.

Die geskatte inwonertal in 2009 was 1&nbsp;029&nbsp;215, meer as twee keer die 1980-sensussyfer van 412&nbsp;798. Die inwonertal is die tweede minste van die nege provinsies. Luapula beslaan 50&nbsp;567&nbsp;km2, skaars 7% van die hele land, maar nietemin amper 10&nbsp;000&nbsp;km2 groter as Nederland.

Buiten die hoofstad, wat ook die grootste nedersetting is, is die ander vername dorpe (met geskatte bevolking in 2009 tussen hakies): Kawambwa (23&nbsp;832), Mwanzakombe (13&nbsp;459), Mwense (5&nbsp;068), Nchelenge (27&nbsp;242) en Samfya (23&nbsp;836).

Die provinsie is na die Luapularivier vernoem en sluit groot gedeeltes van twee mere in, Mweru en Bangweulu.

## Verwysings
Vlag van Eritrea

Die **nasionale vlag van die Eritrea** is op 5 Desember 1995 amptelik in gebruik geneem. Die vlag is gevorm uit drie driehoeke: twee reghoekige driehoeke in groen (bo) en blou (onder) met ’n rooi gelykbenige driehoek tussen in. Saam vorm dit ’n reghoek met ’n verhouding van 1:2. Die middelpunt van die olyftak is op ’n kwart van die lengte van die vlag.

## Simboliek 
Die drie kleure van die drie driehoeke het elk ’n simboliese betekenis: groen stel die vrugbaarheid van die land en die landbou voor, blou stel die oseaan voor en rooi stel die bloed voor wat gevloei het in die stryd om onafhanklikheid.

In 1950 het die Verenigde Nasies besluit dat Eritrea deel van ’n federasie met Ethiopië moet vorm. Op 2 Desember van daardie jaar is die federasie gestig. Eritrea het onder meer ’n eie parlement gekry en het in 1952 ’n eie vlag in gebruik geneem. Die vlag het, net soos die huidige vlag, ’n olyfkrans met ’n olyftak daarin bevat. In 1952 was die krans egter groen en op ’n blou agtergrond. Die blou is afgelei van die vlag van die Verenigde Nasies en het, net soos die olyfkrans en -tak, verwys na die rol wat die Verenigde Nasies gespeel het in die verwerwing van outonomie binne Ethiopië.

### Onafhanklikheidsoorlog 
: *Sien vlag 2 hier onder*

In 1961 is die federasie deur keiser Haile Selassie van Ethiopië ontbind en mog die Eritrese vlag nie meer gebruik word nie. Slegs die gebruik van die vlag van Ethiopië is toegelaat. ’n Kort tyd later het die Eritrese Onafhanklikheidsoorlog uitgebreek wat tot 1991 sou strek. Die burgeroorlog is begin deur die *Eritrean Liberation Front* (ELF), wat steeds die Eritrese vlag gebruik het.

In 1971 het die *Eritrean People’s Libetarion Front* (EPLF) weggebreek van die ELF en sou ’n selfs taaier stryd teen die Ethiopiërs voer. Die EPLF het ’n vlag gebruik wat as basis gedien het vir die huidige Eritrese vlag. Die EPLF-vlag het, net soos die huidige vlag, bestaan uit drie driehoeke in dieselfde kleure as die huidige, maar in die plek van die olyfkrans en -tak was ’n geel ster.

### Onafhanklikheid 
: *Sien vlag 3 hier onder*

In 1993 het die meerderheid Eritrese burgers vir onafhanklikheid gestem. In Desember 1995 is, soos genoem, die huidige vlag aanvaar deur die Eritrese regering. Dit vlag is ’n kombinasie van die vlag van die EPLF met die olyfmotief uit die jare vyftig. Opposisiepartye en ander versetbewegings teen die regime van Isaias Afewerki gebruik dikwels nog die ou Eritrese vlag.

Lêer:Flag of Eritrea (1952-1961).svg | 1.  Vlag van Eritrea, 1952 tot 1961
Lêer:Flag of Ethiopia (1897-1936; 1941-1974).svg | 2.  Vlag van Ethiopië tot 1975
Lêer:Flag of the EPLF.svg | 3. Vlag van die EPLF
Lêer:Flag of the President of Eritrea.svg | Standaard van die President van Eritrea

## Sien ook 
## Verwysings 
## Eksterne skakels 
*  Eritrea by *Flags of the World*
*
Westelike Provinsie (Zambië)

duimnael|Die Westelike Provinsie in Zambië
duimnael|Die Distrikte van die Westelike Provinsie (2022)

Zambië se **Westelike Provinsie** is die verste suidwestelik in die land se tien provinsies, grens in die suide aan Namibië se Caprivistrook en in die weste aan Angola. Die provinsie beslaan 126&nbsp;386 km2, die naasgrootste in die land en amper 17% van die totale oppervlak. Dit is net ietwat kleiner as Griekeland.

Die Westelike Provinsie het naas die Noordwestelike Provinsie die land se kleinste bevolking en ook net laasgenoemde provinsie is yler bevolk. Die bevolking per vierkante kilometer was in 2009 net 7,62, vergeleke met die landswye gemiddeld van 17,03. Die geskatte bevolking was 962&nbsp;871 in 2009, 'n toename van meer as 300&nbsp;000 vergeleke met die 1990-sensus.

Die hoofstad, Mongu, is met 'n geskatte inwonertal in 2009 van 66&nbsp;382 die grootste nedersetting. Die enigste ander dorpe met 'n noemenswaardige bevolking, is Sesheke (30&nbsp;686 volgens die 2009-skatting), Kaoma (17&nbsp;380) en Senanga (11&nbsp;661).

Die Westelike Provinsie het in die koloniale tydperk as die protektoraat Barotseland bekend gestaan en was enig in sy soort danksy verdrae tussen die destydse opperhoof, Lewanika, en die British South Africa Company. Dit het onder meer immigrasie na die protektoraat beperk en die "Barotse Native Government" en opperhoof mag oor alle aangeleenthede wat die inheemse bevolking raak, gegee.

Die grootste stam in die provinsie is die Lozi, wat hierheen gemigreer het uit die Luba Lunda-koninkryk (wat sy hoogtepunt in die 17de en 18de eeu bereik het) in die huidige Demokratiese Republiek van die Kongo. Enkele eeue later is die Lozi deur die Makalolo verower, wat uit Suid-Afrika voor Shaka Zulu gevlug het. Dié stam se taal, Sikololo, het die Barotse-vlaktes se omgangstaal geword en hulle kultuur leef nog vandag onder inwoners voort, hoewel die Lozi in 1864 in opstand gekom en die Makololo so te sê uitgewis het.  Die Lozi se opperhoofman staan as die Litunga beken. Stamlede spits hulle veral op beesboerdery toe.

## Verwysings
Vlag van Gaboen

Die **nasionale vlag van Gaboen** is op 9 Augustus 1960 amptelik in gebruik geneem. Die vlag vertoon ’n horisontale driekleur met ewe wye bane in (van bo na onder) groen, geel en blou.

## Simboliek 
Groen stel die reënwoude en die houtbedryf van die land voor, geel stel die ewenaar voor wat deur die middel van die land loop en blou stel die Atlantiese Oseaan voor.

## Soortgelyke vlae 
Die ontwerp van die vlag van Gaboen stem baie ooreen met die vlag van Bandung, Indonesië, veral wanneer die vlae klein vertoon word.

Lêer:Municipal Flag of Bandung, Indonesia.svg| Vlag van Bandung, Indonesië

## Geskiedenis 
Die vorige vlag van Gaboen het uit dieselfde kleure bestaan maar die boonste en onderste baan was heelwat breër as die middelste baan. Die Franse Driekleur het ook in die skildhoek gepryk. Toe Gaboen onafhanklikheid verkry het, is die Driekleur laat vaar en die geel baan, wat die ewenaar voorgestel het, is breër gemaak. In die ou vlag het groen die woude voorgestel en blou die see (Atlantiese Oseaan). In die nuwe vlag stel die groen die land se natuurlike hulpbronne voor, die geel stel die son voor en die blou stel die see voor.

Lêer:Flag of Gabon 1959-1960.svg|  Vlag van Gaboen, 1959 tot 1960
Lêer:Flag of the President of Gabon (1960–1990).svg|  Standaard van die Gaboenese President, 1960 tot 1990
Lêer:Presidential Standard of Gabon (1990-2016).svg|  Standaard van die Gaboenese President, 1990 tot 2016

## Ander vlae 

Lêer:Flag of the President of Gabon.svg| Standaard van die Gaboenese President, sedert 2016

## Sien ook 
## Eksterne skakels 
*  Gaboen by *Flags of the World*
*
Serenje

**Serenje** is die vyfde grootste dorp van Zambië se Sentrale Provinsie en gee ook sy naam aan die distrik, waarvan die dorp die administratiewe setel is. Die geskatte bevolking was in 2009 9&nbsp;473, 'n toename van minder as duisend vergeleke met die 2000-sensus.

Die dorp het 'n spoorwegstasie van die Tazara-spoorlyn, 200&nbsp;km oosnoordoos van die spoorlyn se beginpunt by Kapiri Mposhi. Die dorp lê ook aan die Great North Road, wat van hier noordoos 236&nbsp;km tot by Mpika strek, dan 260&nbsp;km tot by Isoka en uiteindelik nog 109&nbsp;km tot by Tunduma aan die grens met Tanzanië. Die ou Great North Road swenk by Mpika noord tot op Kasama.

Hoewel Serenje twee motels het, is albei raserig. Reisigers wat in die omgewing wil oornag, word aangeraai om 50&nbsp;km verder met die Great North Road te ry tot by die Kundalila-waterval.

## Verwysings
Heideroosjes

**Heideroosjes** (op vorige albums as **De Heideroosjes** gemeld) is 'n Limburgse poppunkgroep wat uit vier Horstse jongelinge bestaan. Hul lirieke is gewoonlik Engels- of Nederlandstalig, alhoewel hulle soms ook in Duits sing. In die nommer "Euronoise" sing die groep selfs in verskillende tale deurmekaar. Die groep, wat in 1989 gevorm is, bestaan uit Marco Roelofs (stem), Frank Kleuskens (kitaar), Fred Houben (baskitaar) en Igor Hobus (perkussie). Die groepsnaam is Nederlands vir "heiderosies" en is gekies vir die ironiese kwaliteit daarvan, aangesien die meeste punkgroepe se name duistere, seksuele of gewelddadige temas weerspieël. Die naam is geneem vanuit 'n kabaretkonferensie van die Belgiese komediant Urbanus, wat grappenderwys gesê het dat hy 'n liedjie vir "'n punkgroep van Limburg genaamd De Heideroosjes" geskryf het. Die viertal is bekend vir hul energieke en opswepende direkte optredes.

In November en Desember 2005 het Heideroosjes 'n toer ter ere aan Ramones deur Holland en België onderneem waartydens hulle uitsluitlik covers van Ramones gespeel het. Hulle het soos Ramones aangetrek en hulself Ramroosjes genoem. Die groep het Nederlandse nasionale nuusopslae gemaak deur 'n snit saam met die burgemeester van Maastricht, Gerd Leers, op te neem. Die snit, getiteld "Dope Man", satiriseer die sagte dwelmbeleid van Nederland, wat in hul oë hipokrities is. 'n Paar weke daarna het die Nederlandse Minister van Justisie, Piet Hein Donner, 'n kletskunsliedjie met kletskunstenaar Meester G opgeneem in antwoord op "Dope Man". In hierdie snit verdedig hy sy sagte dwelmbeleid.

## Diskografie 
* *In your face!* (1992)
* *Noisy fairytales* (1993)
* *Choice for a lost generation ?!* (1994)
* *Fifi* (1996)
* *Kung-fu* (1996)
* ''Smile... you're dying!* (1998)
* *Schizo* (1999)
* *Fast forward* (2001)
* *It's a life (12,5 years live!)* (2002)
* *Sinema* (2004)
* *Royal to the bone* (2006)
* *Chapter eight: The golden state* (2007)
* *20 Years: Ode & tribute* (2009)
* *Cease-Fire'' (2011)

## Eksterne skakels 
* Amptelike webwerf
Sentrale Provinsie (Zambië)

duimnael|Die Sentrale Provinsie in Zambië
duimnael|Die Distrikte van die Sentrale Provinsie (2022)

Zambië se **Sentrale Provinsie** is, soos die naam aandui, 'n provinsie in die middel van dié Midde-Afrikaanse republiek. Volgens oppervlak is dit die vierde grootste van die land se nege provinsies, maar volgens bevolking slegs die sesde. 

Die Sentrale Provinsie beslaan 94&nbsp;395 km2, amper 12,5% van Zambië se totale oppervlakte en strek oor meer as 400 km van die suidweste tot die noordooste. Dit is die enigste van die land se provinsies wat aan elke ander provinsie grens, maar deel net 'n kort buitelandse grens met die Demokratiese Republiek van die Kongo. 

## Spoorlyn 
Zambië se hoofspoorlyn en die Great North Road sny die Sentrale Provinsie in die helfte vanwaar dit net noord van Lusaka oor die provinsie se grens kom, deur die provinsiale hoofstad, Kabwe, loop en tot by die naasgrootste dorp, Kapiri Mposhi. Van hier loop die spoorlyn reguit noord tot in die Koperstreek, enkele kilometer verder, maar die Great North Road swenk noordoos in Serenje se rigting. Die dorp is ook die beginpunt van die Tazara-spoorlyn, wat strek tot by die uitvoerhawe van Dar-es-Salaam in Tanzanië.

## Bevolking 
Die Sentrale Provinsie se bevolking het tussen die 1990-sensus en 'n 2009-skatting byna tweevoudig toegeneem tot 1&nbsp;351&nbsp;591, oftewel net meer as 'n tiende van die totaal. Die bevolkingsdigtheid van 14,32 mense per vierkante kilometer is die derde laagste van die nege provinsies, maar die bevolking neem die tweede vinnigste toe.

## Vernaamste nedersettings 
Die provinsiale hoofstad, Kabwe, is met 'n geskatte inwonertal in 2009 van 211&nbsp;543 die land se vierde grootste stad en selfs nog meer sentraal geleë as die hoofstad, Lusaka, wat juis om dié rede in 1935 amptelik vir Livingstone as hoofstad van die destydse Noord-Rhodesië vervang het. Westerlinge het die provinsie se ryk neerslae lood, sink en vanadium in 1903 ontdek en die gevolglike myn op Kabwe het tot die provinsie se ontwikkeling aanleiding gegee. Die hoofstad het ongeveer vier keer meer inwoners as Kapiri Mposhi se geskatte 2009-inwonertal van 52&nbsp;931. Mumbwa is die derde grootste nedersetting met 23&nbsp;469 (2009-skatting), gevolg deur Mkushi en Serenje.

## Besienswaardighede 
Die Lunsemfwa-waterval, in die rivier met dieselfde naam, lê sowat 90 km oosnoordoos van Kabwe en is meer as honderd meter hoog. 'n Hidrokragsentrale is hier opgerig om krag aan die myn by die hoofstad te voorsien. 

## Verwysings
Vlag van Gambië

Die **nasionale vlag van die Gambië** is op 18 Februarie 1965 amptelik in gebruik geneem. Dit was met die onafhanklikheidwording van Brittanje. Die vlag vertoon ’n horisontale driekleur met bane in (van bo na onder) rooi, blou en groen met wit fraaiings om die middelste blou baan.

## Simboliek 
Die vier kleure in die vlag het elkeen ’n simboliiese betekenis. Die rooi stel die son en die grasvlaktes voor, die blou stel die Gambiërivier voor wat deur Gambië vloei, die groen stel die land en die bosse voor en die wit fraaiings stel vrede voor.

## Ontwerp 
Die rooi, blou en groen bane is nie ewe groot nie. Die rooi en groen bane is een-en-’n-half keer so breed as die blou baan. Die rooi en groen bane is elk een derde die hoogte van die vlag en die blou baan is 2/9. Saam met die fraaiings is die blou baan ook een derde in die hoogte. Die fraaiings is elk dus 1/18 in die hoogte van die vlag.

350px|senter|Konstruksietekening

## Ander vlae 
### Vorige vlae 

Lêer:Flag of the British West Africa Settlements (1870–1888).svg|  Vlag van Brits-Wes-Afrika, 1870 tot 1888
Lêer:Flag of the Governor-in-chief of the British West Africa Settlements (1870–1888).svg|  Vlag van die Britse goewerneur, 1870 tot 1888
Lêer:Flag of The Gambia (1889–1965).svg|  Vlag van Brits-Gambië, 1889 tot 1965
Lêer:Flag of the Governor of The Gambia (1901–1965).svg|  Vlag van die Britse goewerneur, 1888 tot 1965
Lêer:Flag of the Governor-General of The Gambia (1965–1970).svg|  Vlag van die Britse goewerneur, 1965 tot 1970

Tot onafhanklikheid in 1965 was Gambië onder Britse beheer. Tussen 1821 en 1888 het dit deel uitgemaak van Brits-Wes-Afrika en is ’n vlag van die kolonie gebruik (’n blou Britse vaandel) met die koloniale embleem. In 1888 het Gambië ’n afsonderlike kolonie geword en is ’n nuwe embleem in gebruik geneem en die vlag is daarvolgens aangepas. ’n Blou Britse vaandel met die koloniale wapen van Gambië aan die wapperkant is toe amptelik gebruik. Op die koloniale wapen staan ’n olifant voor ’n palmboom en ’n groen berglandskap. Onder die olifant staan in rooi letters die voorletters van die gebied (G.). Ghana (toe die Goudkus), Nigerië (toe die Lagos-kolonie) en Sierra Leone, ook voormalige Britse kolonies, het dieselfde koloniale wapen gebruik maar met hul eie voorletters daarop (G.C., L. en S.L. onderskeidelik).

Die vlag het onveranderd gebly ten tyde van die Senegambiaanse Konfederasie van 1982 tot 1989.

### Ander vlae 

Lêer:Flag of the President of The Gambia.svg|  Presidensiële standaard van die Republiek van Gambië, c. 1970
Lêer:Standard of Gambian Ambassadors.svg|  Standaard van Gambiese Ambassadeurs

## Sien ook 
## Verwysings 
## Eksterne skakels 
*  Gambië by *Flags of the World*
*
Oostelike Provinsie (Zambië)

duimnael|Die Oostelike Provinsie van Zambië

Die **Oostelike Provinsie** is een van Zambië se tien provinsies en, soos die naam aandui, in die ooste van die land geleë. Dit grens in die weste aan die Lusaka-provinsie, die Sentrale Provinsie en die Demokratiese Republiek van die Kongo, in die noordweste en noorde aan die Noordelike Provinsie, in die ooste aan Malawi en in die suide aan Mosambiek. Die provinsie beslaan 69&nbsp;106 km2, die sesde grootste in die land. Die geskatte bevolking in 2009 was 1&nbsp;753&nbsp;369, die derde meeste.

Die hoofstad is Chipata aan die grens met Malawi. Die dorp se bevolking het snel toegeneem van 52&nbsp;213 volgens die 1990-sensus tot 105&nbsp;400 (2009-skatting). Ander belangrike dorpe (met geskatte bevolking in 2009 tussen hakies) is Petauke (26&nbsp;065), Katete (15&nbsp;578) en Lundazi (15&nbsp;190).

duimnael|links|'n Fiets word gebruik om katoen te vervoer langs die Chipata Mfuwe-pad in die Oostelike provinsie van Zambië.

## Verwysings
Noordelike Provinsie (Zambië)

duimnael|Die Noordelike Provinsie in Zambië

Die **Noordelike Provinsie** is een van Zambië se tien provinsies en, soos die naam aandui, in die noorde van die land geleë. Dit grens in die weste aan Luapula, in die noorde aan Tanzanië en die Demokratiese Republiek van die Kongo en in die suide aan die Sentrale Provinsie en aan die Oostelike Provinsie.

Die provinsie beslaan 147&nbsp;106&nbsp;km² en die geskatte bevolking was in 2000 1&nbsp;604&nbsp;388. Die hoofstad is Kasama. Die ander vername dorpe is Mpika, Isoka en Mpulungu.

## Toerisme 
Die Noordelike Provinsie se infrastruktuur vir toeriste is nog redelik swak ontwikkel, maar dit het nietemin talle nasionale parke en wildernisgebiede asook pragtige landskappe. Die gebied kry hoë reënval en het groot riviere en talle mooi watervalle wat uitloop in mere wat Europese ontdekkingsreisigers eeue lank geboei het. David Livingstone, wat onder meer in die provinsie na die oorsprong van die Nyl gesoek het, het juis hier op 1 Mei 1873 aan disenterie en malaria beswyk.

## Verwysings
Noordwestelike Provinsie (Zambië)

duimnael|Die Noordwestelike Provinsie in Zambië

Die **Noordwestelike Provinsie** is die ylbevolkste van Zambië se tien provinsies met 'n geskatte bevolking in 2009 van net 784&nbsp;254, oftewel 6% van die totaal. Dit is die derde grootste provinsie, maar die bevolkingsdigtheid van 6,23 mense per vierkante kilometer (2009-skatting) is die laagste.

Die provinsiale hoofstad is Solwezi in die noordelike uithoek, naby aan die grens van die Demokratiese Republiek van die Kongo. Die inwonertal was in 2009 slegs 5&nbsp;949, wat dit die kleinste provinsiale hoofstad en ook slegs die agtste grootste nedersetting in die provinsie maak. Die grootste dorp is Kansanshi, waarvan die geskatte bevolking in 2009 49&nbsp;956 was.

Die provinsie grens, buiten drie ander Zambiese provinsies en die DRK, ook aan Angola.

## Verwysings
Solwezi

**Solwezi** is 'n dorp in die noordweste van Zambië en ondanks sy geskatte bevolking van net 5&nbsp;949 in 2009 die Noordwestelike Provinsie se hoofstad.

Die dorp verleen sy naam aan een van Zambië se agt Rooms-Katolieke bisdomme wat in 2004 uit 67&nbsp;048 lidmate bestaan het, oftewel amper 10% van die inwoners van die bisdom – heelwat minder as die landswye gemiddeld van 28% Katolieke. 'n Satellietkampus van die Universiteit van Zambië was veronderstel om tot onafhanklike universiteit te ontwikkel, maar die plan is nooit uitgevoer nie.

Die beste manier om Solwezi te bereik is per pad uit die Koperstreek, 173&nbsp;km van Chingola af. Dit is 'n bedrywige dorp met vulstasies, banke en winkels vir basiese voorrade. Hier is selfs 'n winkel (in Independencelaan) van die Suid-Afrikaanse kruidenier Shoprite. Die Changa Changa Hotel bied redelike verblyf.

## Eksterne skakel 
* Solwezi bars uit sy nate

## Verwysings